En middelsstor (ca. 10 millimeter), avlang og flat, naken og blank barkflatbille. Hode, antenner, pronotum og bein er rødbrune, dekkvingene brungule. Hodet har ganske store fasettøyne, kjevene er noe framstrakte men ikke spesielt store. Antennene er 11-leddete, de åtte innerste leddene er små og runde, de tre ytterste forstørrede, lange og smale, ledd 9 og 10 er litt forlenget på innersiden, det ytterste leddet langt og tynt. Pronotum er rundet, dekkvingene jevnbrede uten punktstriper.